IKTATÓSZÁM: 7/233-30/2023. TÁRGY:Az Integrált Nappali Szociális Intézmény szervezeti és működési szabályzatának valamint szakmai programjának módosítása

Melléklet:2 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. november 13.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Bodorné Lux Viktória szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás. A szolgáltatást jelenleg a Pécsi Többcélú Agglomerációs Társulás által fenntartott Integrált Nappali Szociális Intézmény (továbbiakban INSZI) biztosítja kistérségi ellátási területtel.

A Társulási Tanács 17/2023. (III.13.) számú határozatában döntött arról, hogy a jelző-rendszeres házi segítségnyújtás műszaki technikai hátterének működtetésére vonatkozó közbeszerzési eljárást Varga Mónika az Integrált Nappali Szociális Intézmény igazgatója folytassa le, 2023.06.01-től 2026.05.31-ig időtartamra. Az eljárás lebonyolításához, 2024-2026. évekre vonatkozó fedezet összegét Pécs Megyei Jogú Város Ön-kormányzata Közgyűlése 30/2023. (II.21.) számú határozatában biztosította, azzal, hogy a 2023. évi fedezet az INSZI költségvetésében rendelkezésre áll.

Az INSZI vezetője által lebonyolított közbeszerzési eljárás eredményeként 2023. július 1-től a jelzőrendszeres házi segítségnyújtás technikai hátterét (készülékek biztosítása, diszpécserközpont működtetése) 500 készülékkel, az Országos Távfelügyelet Kft biztosítja. A feladatellátás koordinációját is jelentősen befolyásolja az új rendszer működése, mivel a korszerűbb technikai háttér több funkcióra képes a korábbi eszközökkel összehasonlítva, valamint szorosabb kapcsolattartást követel meg az idősekkel és a szolgáltatóval is. Annak érdekében, hogy a kibővült szolgáltatás továbbra is biztonsággal és zökkenőmentesen történjen, a szolgálat élére vezető kinevezése válik szükségessé, aki mind az Országos Távfelügyelet munkatársaival, mind a készenléti feladatokat ellátó gondozókkal, mind az idősekkel folyamatos kapcsolatot tart, a munkaszervezést koordinálja, és az elszámoláshoz szükséges dokumentációt és jelentési rendszert kezeli.

Az INSZI szakmai programját és az SZMSZ-t módosítani szükséges a jelzőrendszeres házi segítségnyújtás, mint önálló feladatellátás, vezetőjének kinevezése érdekében. A vezetői kinevezés fedezete (20.000,-Ft/hó), az intézmény költségvetésében rendelkezésre áll.

Szintén az SZMSZ módosítást érinti, hogy az intézmény működtetési részleg feladatainak megnevezése és feladat leírása, több tekintetben is aktualizálásra szorul. Az SZMSZ még tartalmazta a pénztárosi és a FORRÁS programmal kapcsolatos feladatokat, amelyeket már Pécs M.J.V Polgármesteri Hivatal Költségvetési és Közgazdasági Főosztálya lát el.

A fent említett dokumentumot az intézmény vezetője elkészítette, az INSZI Szerveztei és Működési Szabályzata előterjesztés 1. számú, a szakmai programja az előterjesztés 2. számú mellékleteként került rögzítésre.

Kérem a Tisztelt Társulási Tanácsot, hogy az előterjesztést és a határozati javaslatot fogadja el.

Pécs, 2023. november 6.

**Pfeffer József**

**elnök**